
RAPORT

asupra propunerii legislative privind modificarea şi completarea Legii zootehniei nr.72/2002
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere, în fond cu propunerea legislativă privind modificarea şi completarea Legii zootehniei nr.72/2002   transmis cu adresa nr.Pl. x. 265 din 3 mai 2010 şi înregistrată sub nr.24/328/05.05.2010. 

La întocmirea raportului, Comisia a avut în vedere avizul favorabil al Consiliului Legislativ.
Propunerea legislativă are ca obiect de reglementare: modificarea şi completarea Legii zootehniei nr. 72/2002, cu modificările şi completările ulterioare, în sensul acordării dreptului de preemţiune crescătorilor de animale din cadrul asociaţiilor profesionale de profil, la vânzarea păşunilor din propietatea consiliilor locale. 
Propunerea legislativă a fost respinsă de Senat în şedinţa din 26 aprilie 2010.
La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Barna Tanczos, secretar de stat în Ministerul Agriculturii şi Dezvoltării Rurale. 

La lucrările comisiei, din data de 22 septembrie 2010, au fost prezenţi 27 de deputaţi, din totalul de 27 de membri ai comisiei.

În urma dezbaterilor, Comisia pentru agricultură, silvicultură, industrie alimentară şi servicii specifice a hotărât, cu unanimitate de voturi, respingerea propunerii legislative, din următorul motiv:
· păşunea propietate a consiliilor locale ale comunelor, oraşelor 

şi municipiilor este propietate publică şi conform prevederilor art. 136 alin. (4) din Constituţia României nu poate intra în circuitul comercial;
În raport de obiectul şi conţinutul reglementării, propunerea legislativă,  face parte din categoria legilor organice.
Proiectul de lege este de competenţa decizională a Camerei Deputaţilor.

